
Ministru kabineta noteikumi Nr. 360
Rīgā 2023. gada 4. jūlijā (prot. Nr. 35 6. §)
Grozījumi Ministru kabineta 2019. gada 17. decembra noteikumos Nr. 686 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi"
Izdoti saskaņā ar Eiropas Savienības struktūrfondu
un Kohēzijas fonda 2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2019. gada 17. decembra noteikumos Nr. 686 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi" (Latvijas Vēstnesis, 2019, 257. nr.; 2020, 98A. nr.; 2021, 165. nr.; 2022, 9. nr.; 2023, 25. nr.) šādus grozījumus:
· 1. Izteikt 4.2.3. apakšpunktu šādā redakcijā:
· "4.2.3. iznākuma rādītājs – pašvaldību sociālo dienestu speciālistu, fizisko un juridisko personu skaits, kuras sniedz pašvaldības sociālā dienesta piešķirtu ģimenes asistenta pakalpojumu un uzsākušas profesionālās kompetences pilnveidi, – 90;".
· 2. Izteikt 4.2.4. apakšpunktu šādā redakcijā:
· "4.2.4. rezultāta rādītājs – pašvaldību sociālo dienestu speciālistu, fizisko un juridisko personu skaits, kuras sniedz pašvaldības sociālā dienesta piešķirtu ģimenes asistenta pakalpojumu un pilnveidojušas savu profesionālo kompetenci, – 90."
· 3. Izteikt 27.2.3. apakšpunktu šādā redakcijā:
· "27.2.3. sadarbībā ar supervīzijas pakalpojuma sniedzēju plāno supervīziju, tai skaitā komplektē sociālā darba speciālistu grupu dalībai supervīzijā. Izmaksas, kas pašvaldībai radušās par supervīzijas pakalpojumu, ir attiecināmas, ja vienas grupas, komandas un organizācijas supervīzijas sesijā piedalās ne vairāk kā 12 sociālā darba speciālisti;".
· 4. Svītrot 32.1.6. apakšpunktu.

